# Baldassare Longhena

### Z Wikipédie

Basilica di Santa Maria della Salute

Baldassarre Longhena (* 1598, Benátky – † 18. február 1682, Benátky), bol taliansky architekt, ktorý pracoval predovšetkým v Benátkach. Patril k predstaviteľom neskorej benátskej renesancie a dynamického baroka.

Študoval u architekta Vincenza Scamozziho. Po jeho smrti dokončil monumentálny komplex kancelárskych a obytných budov Benátskej republiky Procuratie Nuove na Námestí svätého Marka ktorý mu dáva dnešný vzhľad.

Jeho najznámejším dielom je Basilica di Santa Maria della Salute ktorej výstavba bola zahájená roku 1631 v Benátkach na poloostrove medzi Grand Canalom a Zattere. Dnes je to jeden zo symbolov mesta. Jej hlavný vstup bol neskôr kopírovaný na mnohých kostoloch a katedrálach v Benátkach a inde.

Navrhol množstvo ďalších kostolov ako napríklad Chiesa dell'Ospedaletto či Santa Maria degli Scalzi postavený v rokoch 1656 až 1680 (fasádu tohto kostola navrhol Giuseppe Sardi).

Jeden z jeho najväčších plánov bola katedrála v Chioggii, postavená medzi rokmi 1624 a 1647. Po dokončení katedrály navrhol dva vkusné paláce na Veľkom kanály v Benátkach: Ca' Rezzonico a Ca' Pesaro. Oba boli dokončené po jeho smrti.

Zdroj: "http://sk.wikipedia.org../../../b/a/l/Baldassare_Longhena_51a7.html"

Kategórie: Narodenia v 1598 | Úmrtia v 1682 | Talianski architekti

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Français
- Português
- Русский
- Svenska